
DR.30.9.2002 31 
 

  

Amat Berhormat Menteri Kewangan dan kerajaan dalam pemberian bonus minimum 
RM1,200 ini akan banyak membantu kakitangan awam terutama yang berpendapatan 
rendah.  Sebagai contoh, bagi mereka yang mendapat gaji RM600 sebulan, pemberian 
ini bermakna mereka mendapat dua bulan bonus atau 14 bulan gaji pada tahun ini.  
Begitu juga yang berpendapatan RM500 sebulan bonus mereka adalah hampir 2½ 
bulan atau 14½ bulan gaji dan seterusnya. Syabas dan tahniah kepada  Kerajaan 
Malaysia di atas pemberian ini dan saya berharap kakitangan awam kita akan dapat 
meneruskan kecemerlangan perkhidmatan mereka di masa yang akan datang. 

Saya ingin mengucapkan terima kasih  dan syabas kepada  Kementerian Belia 
dan Sukan  di atas jawapan kepada  soalan lisan saya bertarikh 17 September yang 
lalu di mana saya telah memaklumkan bahawa pihak kementerian menerusi Majlis 
Sukan Negara sedang di dalam proses akhir pembelian sebidang tanah di Seksyen 6, 
Wangsa Maju bagi tujuan pembinaan sebuah pusat sukan ekstrem di sana. Saya 
berdoa semoga pembelian ini akan dapat diselesaikan segera supaya proses 
pembangunan pusat sukan ini dapat diadakan.  

Di sini saya ingin mencadangkan selain daripada membina dewan serba guna, 
padang bola sepak dan asrama di tapak berkenaan supaya pihak kementerian 
menimbangkan pembinaan sebuah stadium mini di sekeliling trek dan padang tersebut.  
Untuk makluman Dewan yang mulia ini, sewaktu penganjuran Sukan Sekolah-Sekolah 
Zon Keramat yang mengandungi juga Wangsa Maju, kita terpaksa mengadakan majlis 
perasmian dan penutupnya di Stadium Perbandaran Selayang yang terletak di negeri 
Selangor.  Ini adalah kerana kekurangan facility dan tidak adanya mini stadium untuk  
digunakan oleh budak sekolah. Jadi pembinaan tapak mini stadium ini nanti bukan 
sahaja akan membantu kami di Zon Keramat atau Wangsa Maju malah akan dapat 
digunakan oleh mana-mana sekolah dan kemudahan belia dan sukan di Wilayah 
Persekutuan. 

Tuan Yang di-Pertua, kejayaan pembangunan negara juga bergantung kepada  
kesejahteraan rakyatnya terutama dari segi kesihatan. Rakyat negara ini khususnya 
masyarakat kota masih diimbau bahaya yang didatangkan oleh nyamuk Aedes iaitu 
denggi.  Ia adalah sejenis wabak berbahaya yang boleh mengorbankan nyawa yang 
masih tiada penawarnya iaitu vaksin. Apa yang membimbangkan saya ialah tahap 
kesedaran rakyat terhadap bahaya denggi ini masih kabur dan masih ramai yang tidak 
menghiraukan amaran-amaran yang kita berikan. Di Wangsa Maju kita telah 
mengadakan lima kempen kebersihan dan gotong-royong di mana konsep yang kita 
amalkan ialah mempelbagaikan aktiviti, peraduan mewarna, khemah kesihatan, derma 
darah dan dialog dengan  penduduk setempat tetapi masih ramai yang tidak sedar atau 
tidak mahu sedar akan padah jika kita tidak menghiraukannya.  

Inilah perkara yang sungguh menyedihkan sehingga berlaku tragedi seperti di 
Wangsa Maju ini.  Encik Hidayat seorang penduduk di Taman Setiawangsa, Wangsa 
Maju yang berumur dalam lingkungan 50 tahun telah meminta saya menceritakan 
peristiwa sedih menimpa dirinya agar sekurang-kurangnya dapat dijadikan pedoman 
oleh rakyat negara serta tentang perlunya kita sedar tentang bahaya denggi ini.   

Hidayat mempunyai seorang isteri dan seorang anak yang masih kecil. Isteri-  
nya yang sedang sarat mengandung lapan bulan anak keduanya menurut beliau, isteri- 
nya telah jatuh sakit dengan tiba-tiba dengan demam yang tidak kebah-kebah. Akibat 
daripada kurang pendedahan dan pengetahuan tentang simptom denggi, beliau tidak 
sedar bahawasanya isterinya sudah dijangkiti denggi sehingga satu hari bila mana ke- 
adaan isterinya begitu teruk sekali dikejarkan ke Hospital Universiti Kebangsaan. Oleh 
kerana kelewatan mendapat rawatan yang sepatutnya, isterinya mengalami koma dan 
jangkitan kuman yang membahayakan nyawa. Keadaan kritikal ini memaksa doktor 
cuba menyelamatkan isteri dan anak kandungannya dengan cara Induced Labor.  
Malang sekali isterinya meninggal dunia sejurus selepas melahirkan anaknya. Lebih 
malang lagi anak yang dilahirkan itu juga dijangkiti kuman dan dilaporkan mengalami 
pendarahan otak yang teruk akhirnya dia juga pergi menemui Pencipta Yang Maha 
Esa.  

Sebagai seorang umat Islam yang berpegang teguh kepada ajaran Allah 
S.W.T beliau menerima takdir Ilahi bahawa jodohnya dengan  isteri dan anaknya yang 
dikandung sudah tiada lagi.  Dia begitu kesal tidak mengendahkan langsung maklumat 
kempen kesedaran yang telah kita laksanakan. Kata beliau, ramai rakyat yang tidak 
menghiraukan masalah denggi ini. Kini, apakah dayanya sekadar menangisi pemergian 
isteri dan anak yang belum pun sempat mengenali bapanya.   



Amat Berhormat Menteri Kewangan dan kerajaan dalam pemberian bonus minimum RM1,200 ini akan banyak membantu kakitangan awam terutama yang berpendapatan rendah. Sebagai contoh, bagi mereka yang mendapat gaji RM600 sebulan, pemberian ini bermakna mereka mendapat dua bulan bonus atau 14 bulan gaji pada tahun ini. Begitu juga yang berpendapatan RM500 sebulan bonus mereka adalah hampir 2 1/2 bulan atau 14 1/2 bulan gaji dan seterusnya. Syabas dan tahniah kepada Kerajaan Malaysia di atas pemberian ini dan saya berharap kakitangan awam kita akan dapat meneruskan kecemerlangan perkhidmatan mereka di masa yang akan datang. Saya ingin mengucapkan terima kasih dan syabas kepada Kementerian Belia dan Sukan di atas jawapan kepada soalan lisan saya bertarikh 17 September yang lalu di mana saya telah memaklumkan bahawa pihak kementerian menerusi Majlis Sukan Negara sedang di dalam proses akhir pembelian sebidang tanah di Seksyen 6, Wangsa Maju bagi tujuan pembinaan sebuah pusat sukan ekstrem di sana. Saya berdoa semoga pembelian ini akan dapat diselesaikan segera supaya proses pembangunan pusat sukan ini dapat diadakan. Di sini saya ingin mencadangkan selain daripada membina dewan serba guna, padang bola sepak dan asrama di tapak berkenaan supaya pihak kementerian menimbangkan pembinaan sebuah stadium mini di sekeliling trek dan padang tersebut. Untuk makluman Dewan yang mulia ini, sewaktu penganjuran Sukan Sekolah-Sekolah Zon Keramat yang mengandungi juga Wangsa Maju, kita terpaksa mengadakan majlis perasmian dan penutupnya di Stadium Perbandaran Selayang yang terletak di negeri Selangor. Ini adalah kerana kekurangan facility dan tidak adanya mini stadium untuk digunakan oleh budak sekolah. Jadi pembinaan tapak mini stadium ini nanti bukan sahaja akan membantu kami di Zon Keramat atau Wangsa Maju malah akan dapat digunakan oleh mana-mana sekolah dan kemudahan belia dan sukan di Wilayah Persekutuan. Tuan Yang di-Pertua, kejayaan pembangunan negara juga bergantung kepada kesejahteraan rakyatnya terutama dari segi kesihatan. Rakyat negara ini khususnya masyarakat kota masih diimbau bahaya yang didatangkan oleh nyamuk Aedes iaitu denggi. Ia adalah sejenis wabak berbahaya yang boleh mengorbankan nyawa yang masih tiada penawarnya iaitu vaksin. Apa yang membimbangkan saya ialah tahap kesedaran rakyat terhadap bahaya denggi ini masih kabur dan masih ramai yang tidak menghiraukan amaran-amaran yang kita berikan. Di Wangsa Maju kita telah mengadakan lima kempen kebersihan dan gotong-royong di mana konsep yang kita amalkan ialah mempelbagaikan aktiviti, peraduan mewarna, khemah kesihatan, derma darah dan dialog dengan penduduk setempat tetapi masih ramai yang tidak sedar atau tidak mahu sedar akan padah jika kita tidak menghiraukannya. Inilah perkara yang sungguh menyedihkan sehingga berlaku tragedi seperti di Wangsa Maju ini. Encik Hidayat seorang penduduk di Taman Setiawangsa, Wangsa Maju yang berumur dalam lingkungan 50 tahun telah meminta saya menceritakan peristiwa sedih menimpa dirinya agar sekurang-kurangnya dapat dijadikan pedoman oleh rakyat negara serta tentang perlunya kita sedar tentang bahaya denggi ini. Hidayat mempunyai seorang isteri dan seorang anak yang masih kecil. Isteri- nya yang sedang sarat mengandung lapan bulan anak keduanya menurut beliau, isteri- nya telah jatuh sakit dengan tiba-tiba dengan demam yang tidak kebah-kebah. Akibat daripada kurang pendedahan dan pengetahuan tentang simptom denggi, beliau tidak sedar bahawasanya isterinya sudah dijangkiti denggi sehingga satu hari bila mana ke- adaan isterinya begitu teruk sekali dikejarkan ke Hospital Universiti Kebangsaan. Oleh kerana kelewatan mendapat rawatan yang sepatutnya, isterinya mengalami koma dan jangkitan kuman yang membahayakan nyawa. Keadaan kritikal ini memaksa doktor cuba menyelamatkan isteri dan anak kandungannya dengan cara Induced Labor. Malang sekali isterinya meninggal dunia sejurus selepas melahirkan anaknya. Lebih malang lagi anak yang dilahirkan itu juga dijangkiti kuman dan dilaporkan mengalami pendarahan otak yang teruk akhirnya dia juga pergi menemui Pencipta Yang Maha Esa. Sebagai seorang umat Islam yang berpegang teguh kepada ajaran Allah S.W.T beliau menerima takdir Ilahi bahawa jodohnya dengan isteri dan anaknya yang dikandung sudah tiada lagi. Dia begitu kesal tidak mengendahkan langsung maklumat kempen kesedaran yang telah kita laksanakan. Kata beliau, ramai rakyat yang tidak menghiraukan masalah denggi ini. Kini, apakah dayanya sekadar menangisi pemergian isteri dan anak yang belum pun sempat mengenali bapanya.